લગીર અટકીને આંખમાં ઝળઝળિયાં સાથે એણે બાપને સમજાવ્યું. ‘તમને પીડા પહોંચાડવાનો મારો કોઈ ઈરાદો નથી, પણ મને જે લાગે છે એ કહ્યા વગર રહેવાતું નથી. અકસ્માતના બે-ત્રણ કલાકની અંદર જ મંજુબા આપણને છોડીને જતાં રહ્યાં છે, પણ હોસ્પિટલની આ ક્રૂર નાલાયકી છે. શેઠ હરિવલ્લભદાસ જેવો તગડો બકરો ફરી હાથમાં ક્યારે આવવાનો? વેન્ટિલેટર સાથેનો વી.વી.આઈ.પી. રૂમ અને ફેમિલી માટે સ્પેશિયલ કેસમાં બીજો વી.વી.આઈ.પી. રૂમ પણ આપણે રાખેલો છે. રોજનું ચાર-પાંચ લાખનું એમનું મીટર ચડે છે એટલે એ લોકો આ તિકડમ ચલાવી રહ્યા છે.’